經數:一七六四

經名:大般涅槃經義記卷第四

頁數:七二一

上	欄

第一如來現相起發. 二時天人阿修羅下明

諸大衆傷嘆爲由. 三爾時世尊爲慰喩下對

之顯法. 初中復三. 第一如來催供起發. 二爾

時世尊欲令一切衆生滿下受供起發. 三爾時

樹林其地狹下食供起發. 就催供中文復有

三. 一放光直催. 二因衆遮抑放光重催. 三因

純陀請住口言更催. 初中三句. 一光照純陀.

二純陀遇先持供奉佛. 三天人遮抑. 初先身

遮. 後便口抑. 第二催中句別有六. 一光照大

衆. 二大衆遇光尋聽純陀. 三大衆時供進詣

佛所心請如來聽比丘受. 四比丘知時執持衣

□欲受其供. 五純陀爲佛莊嚴處所令三千

界如安樂國. 六純陀重復啓請佛住. 文皆可

知. 第三催中. 句別有二. 一佛口催供. 二大衆

聞已仰慶純陀傷已不果. 上來催供. 第二受

中句別有四. 第一如來爲滿衆望化無量身

受大衆供. 二釋迦自身受純陀供. 三純陀大

衆見佛神變心生歡喜. 四大衆念佛受供當

滅心懷悲喜. 初段可知. 第二段中初明釋迦

自身受供. 次明純陀所供多少. 純陀有力實

能多獻. 爲顯佛力令衆尊敬. 故獻斯耳. 下明

佛力充足一切. 依如食經佛有三身. 一者眞

身謂法與報. 二者應身應現受形修道成佛.

三是化身依應起化. 然今文中化身受供卽

是化身. 釋迦受供卽是應身. 下偈所說眞身

常住卽是眞身. 此第二竟. 第三段中純陀先

喜. 後類大衆. 第四段中承佛聖旨作是念者.

因此悲念廣有發起. 故承佛聖旨以興念也旨

猶意耳. 念佛受已當入涅槃是故生悲. 慶蒙

中	欄

受供所以歡喜. 此第二竟. 第三食中先明住

處小能容多. 後明所食味無差別. 此等皆是

涅槃法門緣起示現不可事取. 故下大衆知

見此事名知法性受法樂矣. 此初段竟第二

大衆傷嘆之中. 時天人等啼泣悲嘆總以標

擧. 下出歎辭. 而作是言乃至當復更供養誰

作已更無値福之處. 1從今永離盲無 眼目傷

已更無生智之處. 自下第三對之顯法. 於

此文中具答七問. 答初一問明涅槃果. 答後

六問明涅槃因. 明涅槃果. 答上問中云何復

示現究竟於涅槃. 問意如何. 如來今者究竟

入於盡滅涅槃. 云何復常示現世間敎化衆

生. 佛今答之. 明已終不究竟涅槃. 故常示現

在於世間眞得名爲大涅槃矣. 問曰. 向前哀

嘆章中已具明其涅槃果竟. 今此何故重復

明乎. 解云. 前辯涅槃體常. 未曾宣說涅槃用

常. 故須明之. 又復上來明菩提因. 今此若不

擧涅槃果對之顯因. 因與前濫. 爲別其因故

須標擧涅槃之果. 又復上說菩提因中多皆

擧果對之顯因. 是故前明得長壽中擧果顯

因. 此亦似彼故須擧果. 就明因中答前三問

明其證行. 答後三問明其敎行. 契會常住是

其證行. 通敎權實是其敎行. 證行自利. 敎行

利他. 就證行中初答云何示人天道正明證

體. 第二超答云何離病明其得證除障之益

第三起答云何知性而受法樂明其得證生樂

之益. 後敎行中三問通答. 文中從初盡偈已

來答初兩問明涅槃果幷顯證體. 偈後長行

答次兩問明證而益. 今者如來欲爲未來作大

下	欄

明下答後三問明其敎行. 前中初言爲慰大

衆而說偈者明說偈意顯佛常住止其悲情名

爲慰耳. 下明慰辭. 依此文中有其二十一行

半偈. 外國本中唯十三偈. 初十四偈兩兩爲

一. 卽作七偈. 次兩偈半復合爲一. 通前八

偈. 末後五偈各別爲一. 故有十三. 良以方言

不同故爾. 外國偈法字句含多. 此方略少. 爲

是□譯多少不等. 於中隨義分以爲四. 初之

兩偈許說涅槃. 其次兩偈許爲說導. 次十三

偈半正說涅槃. 末後四偈正爲說道. 前中初

半開曉衆心. 中問一偈擧已所得常樂涅槃.

後半許說. 第二段中初之一偈擧涅槃果說

爲談因. 准驗此文. 定知此品明涅槃因不須

致疑. 中間半偈明說利益後半勸修. 第三段

中十二行半合爲六偈. 正說涅槃. 前之十行

兩兩爲一. 後兩行半合之爲一. 一一偈中皆

先立其假設之喩. 次約彼喩反明如來畢竟

涅槃. 後□彼喩正明如來不入涅槃. 不入涅

槃是佛常住善有義也. 末後一偈結勸止悲.

是佛常住不滅義故. 應樂此法不應諦哭. 第

四段中分之爲四. 初一偈半敎修正道. 次有

半偈明修利益. 次有一偈結勸修習. 後之一

偈結嘆顯勝. 前中初偈勸觀佛常. 先勸後敎.

後半敎勸. 法僧亦常. 以前類後是故通言三

寶皆常. 文顯可知. 第二益中是獲大護法說

明益. 眞常三歸能護衆生故名爲護. 覆護中

勝是以言大. 由正知故爲彼覆護是以言護

如□生果喩說顯益. 三寶如□. 身如枝樹. 歸

眞三寶能成行德. 如□枯樹能生果實. 第三

經數:一七六四

經名:大般涅槃經義記卷第四

頁數:七二二

上	欄

段中是名三寶是結詞也. 餘是勸也. 初勸聽

受. 次勸生喜. 後勸發心. 第四段中初半牒前.

計猶勸也. 三寶皆用眞諦爲體名同眞諦. 下

半結嘆. 此是出世菩提心體名上誓願. 與地

經中願善體同. 次下文中先答云何離一切

病. 爾時天人阿修羅下答上云何知性受樂.

前中初明遠離心病. 若有能知三法常下遠

離身病. 見實除惑故離心病. 證常滅苦故離

身病. 前中四句. 一明依前最上誓願而發願

者無有愚痴諸惑皆遣. 痴爲患本故偏說之.

二明其人堪受物養. 三明其人於世最上如

阿羅漢. 此謂如佛阿羅漢也. 四擧失顯得. 不

能觀察三寶常住. 以無常想壞滅三寶. 是故

其人如○陀羅. 離身病中若有能知三寶常

住明治病行. 離苦安樂明無內病. 無□害者

明無外病. 答知法性受法樂中文別有三. 一

明大衆知性受樂. 二明迦葉知性受樂. 三明

純陀知性受樂. 大衆知性證入初地. 迦葉純

陀入第十地名爲受樂. 明衆知中初正明衆

知法受樂. 知佛常下荷恩供養. 前中四句. 一

明天人阿修羅等聞法身喜. 二滅除垢障善

滅諸蓋. 離煩惱障心無高下. 遠離智障證實

平等. 遠離分別染淨等心故無高下. 三由滅

障威德淸淨. 四由心喜顔貌怡悅. 此卽初觀

喜地相也. 與法華中諸菩薩等聞佛壽量得

益相似. 論釋彼中間說壽量得菩提者初地

證智. 此得歡喜正與彼同. 喜相在初故此論

之. 後迦葉等知法中更不明喜. 就明迦葉

知法性中. 如來初先試問起發. 迦葉後答. 已

中	欄

見總答. 下別顯之. 於中八句. 一見無量化佛

受供. 二見佛衆住處無□. 三見大衆聞偈發

心. 其文顚倒. 若正應言復見大衆聞佛宣說

十三偈法悉發誓願. 四知大衆各謂如來獨

受其供. 五假使下知彼純陀所獻微少佛力

普充. 六知此事唯菩薩知. 七知此事如來巧

現. 八知大衆悟解佛常. 此等皆是依三昧心

入佛境界相應名見. 非唯事相目睹而已

就明純陀知法性中文別有四. 一如來問. 二

純陀答. 三如來爲辯. 第四迦葉領解隨喜. 純

陀答中實爾總答. 下別顯之. 於中四句. 一見

前化佛相好嚴身. 二今悉下見彼化佛變爲

菩薩體貌□異. 亦可見前人天大衆聞偈發

心悉爲菩薩. 三見釋迦身迦藥樹. 四見爲諸

菩薩圍□. 佛爲辯中初明向前所見諸佛是

已化作. 爲益衆生令喜故爲. 四明向前所見

菩薩行德不思能作佛事. 後明純陀所成行

位. 迦葉喜中初爾佛語. 後明隨喜

上明證因. 自下明其敎行之因. 通敎權實用

化衆生是其因也. 於此因中答上三問. 一答

說密. 二答說竟及不畢竟. 三答斷疑. 云何不

定通答不別. 文中有三. 第一迦葉領前問後.

如來略答. 二純陀文殊迦葉廣問. 如來廣答.

三迦葉領解. 如來述讚初中迦葉先問發起.

今者如來欲爲未來作大明故說大涅槃是領

前也. 一切契經說有餘義無餘義耶是問後

也. 下佛答之. 諸經所說有所不了名爲有餘.

顯義決了稱曰無餘. 有餘答上密不畢竟. 無

餘答上不密畢竟廣中先對純陀文殊明有

下	欄

餘義. 何等名爲無餘義下對彼迦葉明無餘

義. 欲令已下總結說意. 有餘義中七番擧偈.

人云六 度. 初偈是檀. 次二是戒. 次一是忍. 次

一精進. 次一智慧. 後一禪定. 定相微隱又不

次第. 未必專依六度門說. 但是經中有餘之

言汎擧會通初旣約就布施之言以明有餘.

於中合有番問答. 純陀初問布施一切皆

可讚嘆是義云何. 如來答之. 唯除一人餘皆

可嘆. 二純陀重問云何除一. 佛答如此經中

破戒. 第三純陀問其破戒. 佛爲辯之. 謂一闡

提餘施可嘆. 第四純陀乘言更問闡提云何.

佛爲辯之. 於中初明向闡提人. 唯陀已下簡

義異惡. 前中初明謗正法人趣向闡提. 次明

四重五逆之人趣向闡提. 後明謗無三寶之

人趣向闡提. 第五純陀問非闡提破戒之相.

如來爲辯四重五逆謗法人是. 第六純陀問

此破戒可救以不. 下佛爲辯明其可救. 於中

初總次別後總. 有緣可拔是初總也. 若被下

別. 別中有三. 一犯重可救. 二謗法可救. 三五

逆可救. 前中先明犯重之人可救之行. 行別

有五. 一□愧自責生改悔心. 二起護法意. 三

見護法者身往供養. 四見讀誦者身往聽受.

五自通利已廣爲他說. 我說已下明其可救.

於中如來先說其人不爲破戒. 何以下釋. 由

經滅罪故非破戒. 初喩. 次合. 是故下結. 就謗

法中初先明其懺悔可救. 若犯已下明不懺

過. 前中先可救之行懺悔歸法. 句別月四.

一略明悔過. 二略明歸法. 三自今已下廣明

悔過. 四除此下廣明歸法. 譬如世人依地而

經數:一七六四

經名:大般涅槃經義記卷第四

頁數:七二三

上	欄

倒還依地起. 謗法亦爾. 於法起謗還依法滅.

若能已下擧施得福成其可救. 不懺過中道

言若犯如上惡者謗法之惡. 犯已下至一月

半月覆藏不懺. 施之福少. 何肉多時. 就五逆

中初先明其懺悔可救. 後明其人不悔之過.

前中先明可救之行. □愧生悔起護法心. 下

明可救. 先說其人不名五逆. 若施已下擧施

得福成其可救. 不懺之過文顯可知. 上來別

竟. 下次總明前三罪人可救所以. 於中初法

次喩後合. 法中偏明四重可救合中通說. 四

重五逆謗法一種略而不辯. 法中犯重. 汝聽

我說○聽許說. 應生已下敎生善心. 若施已

下擧施得福成其可救. 喩中五句. 一造過流

轉喩. 二在一下依敎生善喩. 三聞其下懷善

歸本喩. 四中路下逢苦不退喩. 五命終不賞

善得果喩. 初中如女喩三罪人. 能生善子故

說爲女. 內有道機名曰懷妊. 道心將發故言

垂産. 如來藏性是所依處說以爲國. 造過迷

覆名國荒亂. 流轉生死名逃他土. 第二句中

天廟喩於大涅槃經. 依經發心名在天廟卽

便生産. 第三句中聞說佛性常樂我淨名聞

舊邦安隱□熟. 懷善趣向名將其子欲還本

土. 第四句中修時逢苦名路値河. 苦切陵人

名水暴急. 持善不失名負是兒. 行修之始未

能[&FFFF]#苦名不得度. 賞善至死故云自念我今

寧與一處幷命終不獨度. 人喪道廢故言念

已母子俱沒. 第五句中命終生天喩得菩提.

以慈念子欲令得度明果由因. 而是下結. 合

中四重五無間罪合上初句. 生護法心合第

中	欄

二句. 雖復已下合第五句. 第七純陀問彼闡

提能生悔者施得果不. 下佛先呵. 後爲辯釋.

釋中有二. 一明闡提斷善根故不可得生. 不

可生故不能自悔敬養三寶. 二以是義下明

供其人不得大果. 前中如來初先立喩. 次問

純陀. 後純陀答. 下佛約之顯彼闡提. 前立喩

中人喩闡提. 闡提先斷方便之善名爲食果.

未斷生得故云吐核. 猶成在心義言置地. 而

復念下斷生得善. 緣彼善中無因果理以爲

美勝. 故言核中應有甘味. 邪心緣善名爲還

取. 謗無壞善名破嘗之. 由斷善故名利斷絶.

衆苦皆集名味極苦. 逢苦追變名心悔恨. 畏

失現在得樂之國名失果種. 口還說有名卽

收拾. 念慮在心名種於地. 數說有善名加修

治. 又引三藏成有善義名蘇油乳隨時漑灌.

反問可知. 純陀答中不也總答. 下廣顯之. 彼

人設續大涅槃經善亦不生故言假使天降甘

雨亦不生也. 下佛約之以顯闡提. 闡提如是

合前人也. 燒燃善根合前食果破核嘗等. 當

於已下合種不生. 初先正合. 若生已下反以

合之. 自下第二明施闡提不得大果爲辯斯

義. 乘以通明一切布施果報差別. 於中初總.

何以下釋. 是故下結. 總中初言以是義者以

彼闡提燒燃善根不可還生. 布施其人無大報

故. 一切所施非無差別. 釋結可知. 第八純陀

徵說所由. 一切所施果報旣別. 如來何故昔

說此偈言一切施皆可讚嘆. 下佛爲辯. 於中

四句. 一正明所因. 二亦爲下兼明所爲. 三如

斯偈下爲釋偈義. 四當知下以理正勸. 就初

下	欄

句中有緣總答. 王舍城下別以顯之. 彼優婆

塞心無淨信. 疑施無報. 來問如來佛欲令其

修行布施. 故說此偈. 後三可知第二偈中

佛先擧偈. 文殊次難. 後佛釋通. 初中如來昔

爲誡約波斯匿王妃后太子故說此偈. 兩偈

上半誡約妃后. 兩偈下半誡諸王子. 以其慢

高故須誡之. 一切江河必有曲者喩諸妃后諂

曲向王爲王寵愛不應慢高. 一切叢林必名

木者喩王自在必受安樂. 王子未同不應生

慢. 女人必諂合前上半. 自在必樂合前後半.

文殊難中從座起等啓諸方便. 下出難辭. 於

中有三. 一直非前偈. 二佛所說下總諸佛解.

三何以下別難前偈. 言何以故徵前起後. 於

此已下顯有餘相. 先明前偈上半有餘. 文別

有二. 一擧事正徵. 於此有河端直不曲擧事

徵言. 如是河下明佛未說. 亞願已下請佛解

釋. 令諸已下明說有益. 二譬如下責說不盡.

先喩. 次合. 雖作已下請佛會通. 一切叢下明

其前偈下半有餘. 先辯後釋. 一切女下明其

後偈上半有餘. 先辯後釋. 一切自下明其後

偈下半有餘. 先辯後釋. 有自在者轉輪聖帝

如來法王不屬死王簡去樂者. 十起所作轉

輪聖帝1同法王不屬死魔可使安樂. 釋梵已

下明餘無常不得言樂. 若得常下擧常顯之.

如來釋中文別有三. 一嘆問○聽. 二譬如下明

說爲物自言無過. 三爾時下讚問所爲. 初段

可知. 第二段中初喩次合. 以是義下結成有

餘. 喩文有二. 一量宜授法喩. 長者喩彼妃后

太子. 身□病苦喩起慢過. 良醫喩佛. 觀機名

經數:一七六四

經名:大般涅槃經義記卷第四

頁數:七二四

上	欄

診. 爲說治法名爲合藥. 病者貪多喩彼所化

過分心法醫語已下喩佛量之. 二汝勿謂下自

言無失喩. 合中還二. 先合初段. 文殊已下合

其後段. 前中初言如來亦爾總合前醫. 爲諸

王等合前長者. 因波斯等合□重病. 爲欲調

等合醫診之. 故說偈等合爲合藥. 合後段中

初勸文殊知佛無失. 如此已下重顯無失令其

信受. 結文可知. 此第二竟. 第三重嘆. 文相

可知第三偈中文殊先問. 文殊復說經家□

列下顯問辭. 辭中有四. 一擧佛昔偈. 此偈本

爲世王說之. 阿□世王爲調婆達敎令殺父

還亦責佛. 云何如來聽其出家使其敎我爲

此惡事. 佛時偈答. 於他語言隨順不逆敎用

佛語如法悔除. 亦不觀他作以不作遮抑世

王責佛之言. 不須觀佛作與不作. 但自觀身

善不善行. 二如是說下總非佛語. 三於他語

下隨別以徵. 先徵如來. 初之半偈於他不逆.

唯願正說請令正解. 何以故下彰昔不正. 言

何以故徵前起後. 世尊常下顯不正相. 佛毁

外道自嘆弟子. 云何得名於他不逆. 聲聞向

正嘆小乘人. 若護戒等嘆大乘人. 如來何故

於九部下徵後一偈. 於彼小乘九部經中見

有毁他卽便呵□. 云何說言亦不觀他作與

不作. 四如是偈下總以結請. 佛答有二. 一明

此偈不爲一切唯爲世王. 二復次下明此兼

爲持戒人中見他過者不爲好心治他過者.

前中月四. 一明此偈不爲一切唯爲世王. 二

若無因下汎明諸佛非無因說將來類已. 三

阿□世下正明本昔說偈所因. 世王害父不

中	欄

自剋責反來責佛. 如來有智熟見調達無量

世來常欲害佛. 云何如來聽其出家. 故我答

之. 初先偈答. 佛告已下直言呵□. 四以是下

結說所爲. 第二段中初明此偈爲持戒中見

他過者. 若復已下明其不爲受他敎誨轉敎

他者. 第四番中初佛擧偈. 如來本昔可誡

獵師故說此偈. 次文殊問. 後佛釋通. 門中文

殊先反佛語. 非一切畏杖非一切愛命直非

佛語. 怒已爲喩勤作方便道佛無實勸作如

是. 方便之言不盡道理. 次明如來所說不盡.

何以故下顯不盡相. 初先徵問下廣顯之. 先

明初句畏杖有餘. 彼阿羅漢轉輪王等無能

害者. 云何說言一言畏杖. 問曰. 經說害阿

羅漢犯於逆罪. 今云何言如阿羅漢無能害

乎. 釋言. 釋漢現在報身乃是凡夫分段業果.

理亦可殺. 彼未來世變易法身不可殺害. 今

論此也. 勇士已下明第二句愛命有餘. 若言

恕下明後半偈是其有餘. 先牒偈文總顯有

餘. 何以下釋. 過有三種. 一以已喩彼阿羅漢

人則有見已同凡之過. 同彼凡夫有其我想及

以命想. 若有此想則應擁護. 不聽他人打罵

毁辱. 二以已喩彼凡夫便有見阿羅漢同已

之過. 見阿羅漢同已行人. 凡夫造作生死諸

行故名行人. 故上文言□惡道者謂諸行也.

若見羅漢同已行人則是耶見死入地獄. 三以

已喩彼凡夫便有同羅漢過. 云何同乎如阿

羅漢不害衆生. 衆生亦應不害羅漢. 而諸衆

生殺害羅漢. 不同羅漢不害衆生. 云何得名

以已喩彼. 如來釋中文別有三. 一述前問明

下	欄

凡與聖不得相喩. 我想在凡. 無殺害想在阿

羅漢. 二明昔日說偈所因. 勿謂無因而逆說

者明非無因. 昔日已下彰有所因. 因於獵師

殺鹿請佛故說斯偈. 說前一偈□願獵師令

同佛壽. 亦可此言□願彼鹿. 說後一偈呵誡

獵師令捨殺業. 三嘆文殊能問密敎第五

偈中文殊先問. 如來後釋第六番中如來

先擧昔所說偈. 此偈本爲女人說之. 彼女厭

離屬夫之苦. 故佛爲說. 一切屬他則名爲苦

令厭女身. 一切由已自在安樂令心男子. 一

切□慢勢極暴惡誡諸男子令捨慢高. 賢善

之人一切愛念令諸男子修賢善行. 次文殊

問. 先總明佛所說不盡請說因緣. 何以故下

隨別以徵. 言何以故徵前起後. 如來者下顯

不盡相. 於中先明初偈有餘. 文別有三. 一擧

學以徵. 二如王子下擧不學以○. 三是故下

結非昔說. 初中三句. 一擧學事審問如來. 如

長者子從師學時爲屬師不. 二若屬下約之

徵偈. 若屬師者義不成就○前半偈. 明屬他

者苦義不成. 由行師學得知見樂. 云何說言

屬師則苦. 若不屬下徵後半偈. 明安樂者一

切由已自在不成. 若不屬者亦不成就明安

樂者由已不成. 此人所有知見之樂從師學

得則非不屬. 不屬之義旣不成就. 如來昔言

由已安樂明是有餘. 若得自在亦不成就明

安樂者自在不成. 此人所有知見之樂從師

學得則非自在. 自在之義旣不成就. 如來昔

言自在安樂明是有餘. 三是故下結成有餘.

第二段中句亦有三. 一擧世人不學之事. 譬

經數:一七六四

經名:大般涅槃經義記卷第四

頁數:七二五

上	欄

如王子無所綜習明其自在. 觸事不成彰有

闇苦. 是亦自在結明初句. 愚闇常苦結明

後句. 二如是下約之徵偈. 若言自在義亦

不成徵下半偈明自在者安樂不成. 彼雖

自在愚闇苦故樂義不成. 若言屬他義不成

者徵前半偈明有苦者屬他不成. 此人雖有

愚闇之苦而不屬師. 以是義故有苦之者屬

義不成. 三以是義故結成有餘. 此二段竟.

第三結非. 文中可解. 下次徵問彼偈上半.

先牒偈文明是有餘. 次辯. 後結. 下次徵問

後偈下半. 先牒偈文明是有餘. 次辯其相. 如

人內犯四重禁等先惡後善. 持之人見已

不愛. 若有賢等先善後惡. 護法之人見亦不

愛. 以是義下結非聖言. 佛答有三. 一明如來

有因緣故說有餘義. 二有女下正明所因. 三

善哉下嘆問所爲第七偈中文殊先問. 文殊

復說經家□列. 下出問辭. 問辭有二. 一擧佛

昔偈. 如來本昔爲□□德而說此偈. 彼習自

餓. 佛欲敎之修八戒齋. 故說此偈. 一切衆生

依飮食存. 非彼外道習自餓法. 一切依食云

何自餓. 一切大力心無嫉□佛自[&FFFF]#過. 佛非

外道. 似有嫉□. 故自勉過明已大力. 雖非

外道而非嫉□. 一切因食而多得病勸修齋

法斷數數食. 一切修行而得受樂敎修八戒.

二約之徵佛若言因食而得病者. 佛今受彼

□陀飮食將無如來怖畏病苦. 佛答有四. 一

略反前偈明非一切二釋答前難. 若諸衆生

因食得病. 卽令如來同之有病. 汝得病苦

中	欄

我亦應得. 汝得病苦而我不得. 世間衆生因

食得病. 云何令我同之畏病. 三何以下廣顯

前偈非一切義. 言何以故徵前起後. 我以何

故言非一切. 下對顯之. 先明偈中非一切生

皆依食存. 句別有三. 一總明如來及聖弟子

悉皆不食. 問曰. 羅漢□支佛人云何不食. 釋

言. 此等現在報身是其凡夫分段業果猶須

食資. 度此身後未來所受變易之報更不須

食. 又阿羅漢有實有化. 實者須食. 化則不須.

故下文言我諸弟子不可思議. 故不須食. 二

若言下別明如來身無羸瘦得金剛身故無所

食. 三我弟子下別明弟子不可思議故無所

食. 下次明其非一切大力心無嫉□. 先牒偈

文明其有餘. 如世人下反以顯之. 無嫉□人

不妨無力. 大力之人何妨 有□. 次明偈中非

一切因食而得病苦. 先牒偈文明其有餘. 亦

見有下卽事顯之. 下明偈中非一切淨行悉受

安樂. 先牒偈文明其有餘. 世間亦下卽事顯

之. 以是義下總結前偈悉是有餘. 此第三竟.

四明說所因. 欲受第四八戒齋者. 有言於彼

明六齋中受第四齋. 亦可於彼小乘法中有

二種戒. 一者盡形. 二者日夜. 盡形戒中有其

五戒十戒具戒. 約對彼故. 宣說八戒以爲第

四上來第一廣明有餘. 自下第二明其無

餘. 迦葉先問. 何等名爲無餘義者正問無餘.

云何復名一切義乎簡去有餘. 自有諸法望

上有餘望下無餘. 義有兩兼不名一切. 今所

問者問其一向無餘之法不雜有餘. 故云一

下	欄

切. 下佛答之. 唯除助導常樂善法是名一切

亦名無餘名正對前問. 其餘諸法亦名有餘

亦名無餘擧非顯是. 此言除者是其除取. 非

是除去. 如世人言何物能見答言除眼餘皆

不見. 此亦似彼唯除助道常樂善法一向無

餘. 自餘一切亦名有餘亦名無餘. 助道是因.

常樂是果. 此等一向是其無餘. 故云一切亦

名無餘. 自 餘諸法望深有餘. 望淺無餘. 欲令

已下總結說意. 前略次廣自下第三迦葉

領解如來述讚

長壽至此廣明學法自下第二明其學行. 於

中先明顯行由序. 聖行已下正明行體. 序中

有五. 第一迦葉問經功德如來嘆深不肯宣

說. 二大衆偈請. 彼迦葉等猶故未至唯願小

住除斷我疑. 佛答迦葉及阿難等能斷衆疑

不須我住. 第三大衆以佛不許謂佛交滅設

供奉佛. 佛時現疾示欲取滅. 第四迦葉知衆

心殷請止病言. 如來因請身現無病. 第五大

衆知佛無病請佛說法. 如來欲說口現無病.

五中前三望上流通. 望後爲序. 良以望前爲

流通故此品明之. 後二唯得望後爲序故在

後品. 初中先請. 唯願說是大涅槃中所有功

德. 下佛答之. 明其聞經名字功德唯佛能知

餘不能說肉受持等. 何由可說. 然此經中乃

至依經修成功德. 亦名受持讀誦書寫. 故下

文中名十功德 . 以爲受持書寫功德. 第二請

中大衆先請. 時諸天等標列請人. 異口同音

顯其請相. 請心同故發言不異. 下列請辭. 前

三偈半啓請佛住. 後之半偈請佛說法. 就請

經數:一七六四

經名:大般涅槃經義記卷第四

頁數:七二六

上	欄

住中初偈擧彼三寶難思彰佛去留無□請

住. 後兩偈半擧其有緣未至請住. 請說可知.

下佛答中初之一偈正答前請明迦葉等能斷

衆疑不須我住不須我說. 後一偈半釋去衆

疑. 佛前說言阿難勤進能斷衆疑. 大衆便念

阿難向來不聞此經云何能得斷一切疑. 故生

愁惱. 佛今釋遣. 阿難多聞自然解了常及無

常能斷衆疑不須憂惱. 第三番中大衆初先

設供奉佛發心護益. 下佛現病示將滅相. 文

別有四. 一與文殊迦葉等記. 二誡○大衆自

修其心愼莫放逸. 三彰已背1病委法文殊及

迦葉等. 四現有疾右脅卽臥

現病品者. 向前爲病人皆謂實. 此品廣明如

來無病方顯前病應現爲之. 名現病品. 此品

兩請備如向前. 然今迦葉先請如來止其病

言. 後佛因之身現無病. 前中初先長行直請.

後偈頌重請. 直請有七. 一明如來無病因果

不應言病. 二有二因下明佛曠修無病之行

不應言病. 三世有病人或坐臥下明無病相

不應告病. 四諸菩薩凡所施下明佛曠修無

病之願不應言病. 五世有病人不能坐下明

佛唱病生於世人盡滅之想不應言病. 六世

有病人身羸損下說病生於外道誹謗不應言

病. 七世有病人四大增下辯明如來諸力具

足不應言病初中有三. 一明如來無其病

果. 二有四毒下擧無病因成前無果. 三今日

下結呵病言. 初段可知. 第二段中先擧病因

貪等列名十使. 皆是以此四種緣事而生現

能發業招集病果故偏擧之. 次明生果. 後明

中	欄

佛無第二明修無病行中有二因緣則無病

苦總以標擧. 次列其名. 先問後列. 一者憐愍.

所謂慈悲利衆生心. 二給施等明其四攝益

衆生行. 如來往下明佛具攝不應言病. 常行

愛語是愛語攝. 利益衆生不令苦惱是利行

攝. 施病醫藥是布施攝. 略無同事. 何緣結呵.

第三明佛無病相中先擧世人病患之相. 次

約責佛. 後呵說病. 責中四句. 前三呵佛不敎

善人. 後一責佛不治惡人. 就前三中初句呵

佛不敎聲聞學大乘行. 二何緣下呵佛不敎

起大乘解. 三何故下呵佛不敎堅菩提願. 餘

文可知第四明修無病顯中有十一句. 初

施醫藥施與衆生心一切智. 二爲除衆生三

障重病. 先列三名. 次辯其相. 辯煩惱中依如

毘曇唯有十使十纏六垢. 依成實論煩惱無

量. 此同成實. 2依此說煩惱故. 就明慢中具

應有八. 今此文中略無大慢. 故但有七. 又此

□慢成實論中名爲愛. 八中五種約人以別.

初言慢者如成實釋. 緣於下人及等處起. 於

等計等此過輕故直名爲慢. 此無所陵. 何故

名慢. 成實釋言. 是中有其取我相過故說爲

慢. 若無我想終不自高亦不計等. 所少大慢

其唯緣於等境界起. 於等自天名爲大. 慢

慢不如慢及與□慢緣上境生. 他實過已自

謂勝彼. 此過最重慢中之慢名曰慢慢. 他人

過已分齊玄絶. 便言我今少不如彼. 陵他多

邊名不如慢. 於其父母師長等邊不能尊敬

名爲□慢. 亦名傲慢. 餘有三種約法以別. 報

我陵人名我慢. 此我是其八慢之體. 無德自

下	欄

高名爲邪慢. 又復恃其惡法陵人名爲邪慢.

未得上法自謂已得名增上慢. 餘皆可知. 就

業障中五逆罪重故偏說之. 就報障中謗法

闡提應是業障何故故名報. 以此二種多世積

習方始成就故說爲報. 如是三下總以結之.

餘願可解第五生世滅盡之想第六生彼

外道謗中皆先立喩. 次合顯法. 後呵說病

第七明佛諸力具中初明如來身力具足. 世

界成下德力具足. 今者何故右脅臥下總以

結呵. 就初段中先明世人病患無力. 如來四

大無不和下彰佛不同. 於中有三. 一明如來

無不和適身力具足. 二如十小牛下□量顯

勝明佛力具. 三一切凡夫身中節下辯其身

相成力不等. 就明如來德力具中文別有二.

一略明如來坐金剛座逮得十力不應如彼□

孩小兒. 愚無智下廣顯不應. 於中先明小兒

愚癡無智無能隨意偃側無人譏呵. 下明如

來智德殊勝不應同之. 句別有五. 一明如來

有智異凡. 二人中龍下有通異凡. 三無上仙

下明無惑異凡. 永斷疑綱無見諦惑. 已拔毒

箭除修道惑. 四進止止威儀異凡. 五具足下

明無畏異凡偈□請中文有七偈. 前六正

請後一結請. 正中初偈頌上文中第七諸力

具足以請. 次有三偈頌上文中第五第六凡

夫外道謂滅以請. 於中初偈明諸凡夫睹化

謂實中間一偈明不見眞. 第三一偈擧聖顯

凡. 後之兩偈頌上文中第二第四曠修無病行

願以請. 三世世尊大悲爲本擧佛本因. 如是

慈悲今何所在以昔徵今. 今捨衆生入般涅

經數:一七六四

經名:大般涅槃經義記卷第四

頁數:七二七

上	欄

槃似無慈悲故言何在. 若無大悲則不名佛

准行驗人. 佛若涅槃則不名常以應徵眞. 下

結請中前之三句結爲餘人. 末後二句結爲外

道下佛因請身現四病. 文別有三. 一身現

無病. 二放光益物. 三心無疑下出華益物. 初

中世尊大悲熏心起化所因. 知生各念起化

所緣. 知衆□有心法之心名各各念. 將順利

益起化所爲. 前說學法是少分益. 後說學行

是畢竟益. 爲順如是. 畢竟利益故現無病. 卽

從臥下正現無病. 第二放光益物可知. 第三

出華益物之中初明世尊心無疑慮. 不慮大

衆不堪受法. 次以相好莊嚴其身. 後於身上

出妙蓮華. 文別有三. 一明出華. 二於華中放

光出聲濟拔三塗. 三華中現佛利益人天. 初

段可知. 第二段中先救地獄. 次救餓鬼. 後救

畜生. 救地獄中文別有四. 一放光救濟八大

獄中苦惱衆生. 二出音聲說如來藏. 言生有

性令生人天. 三放光救濟眷屬獄中苦惱衆

生. 前八地獄各別有其十六眷屬. 謂八寒水

及八二火. 彼一一獄面各有四. 謂二寒水及

二二火故有十六. 然今文中偏擧寒水無八

二火. 八中前四就聲彰名. 阿波波等□是寒

聲. 優□羅等就色彰名. 凍諸罪人身體紅赤

似優□羅卽以爲名. 餘亦如是. 此等遇光皆

悉除滅. 四出音聲說如來藏令生人天. 下救

餓鬼畜生之中皆先放光. 後出音聲. 以如來

藏衆生體實故偏說之. 衆生聞之故離三塗

得生人天. 第三華現化佛益中初明化佛相

好嚴身. 次明化佛現通說法利益人天. 先現

中	欄

神通. 或說陰下明其說法. 或有世尊左脅出

下重明現通. 或有世尊師子吼下復明說法.

爾時於此閻色提下明諸衆生見聞獲益

自下第五大衆請說. 佛將爲說口現無病. 前

中爾時一切天等標列請人. 悉共同下見佛

無病讚喜共請. 先讚. 次喜說. 己□躍明其心

喜. 或歌口喜. 舞等身喜. 次供下請. 先列請辭

偈. 後明其聲及遠近. 請辭之中四句爲偈. 有

七偈半. 隨行說偈有十五偈. 前十四偈是其

正請. 正請之中初之兩偈擧彼如來能知以

請. 次二擧佛本願以請. 次八擧佛能益以請.

後二擧佛不滅以請. 明能益中初之四偈明

諸衆生不知有損. 後之四偈明佛能益. 前四

偈中初二正明不知之損. 後二出其所不知

事. 後四偈中初二明佛當能利益. 後二明佛

已能利益. 餘皆可知. 下佛將說口現無病. 先

嘆迦葉. 將述其言故先嘆之. 我於往下正顯

無病. 嘆迦葉中善哉總嘆. 汝已下別. 是故能

問總以結嘆. 初中先嘆迦葉智慧. 已曾供下

嘆其福德. 具二莊嚴方始能問. 故□嘆之. 前

嘆智中初嘆迦葉內具證智. 汝已成就樂說

辯者嘆其敎智. 具此二智方堪諮問. 是以□

嘆. 證中汝已具足深慧嘆成深智. 證實稱深

雖相曰妙. 不爲諸魔外道破壞嘆具堅智. 以

智堅故邪人不壞. 汝已安住不爲諸邪惡風

傾動嘆具正智. 以智正故邪法不動就下

正顯無病之中還述迦葉請中七義以顯無

病. 文別有五. 第一述上第一復次明已久來

無病因果. 二過去下述前1第四復次明已曠

下	欄

修無病行願. 三我今實無一切疾下對前第

五第六復次凡夫外道生盡滅想明已實無一

切病苦. 四汝先所問如來何故倚臥已下述

前第三明無病相. 五世有三人病難治下述

前第七明已德具不同餘人所以無病就初

段中無量劫來已除病根明無病因. 永離倚

臥明無病果第二段中明已過去爲無上勝

如來弟子受持是經□向菩提. 以是力故今

無諸病. 先明所修. 我從是下彰其所離. 於中

明離三對因果. 煩惱業緣是其惡因. 惡道苦

果. 誹謗法等復是惡因. 受黃門等復是苦果.

反逆父等復是惡因. 諸苦是果. 此諸過患皆

未曾有第三段中初先彰已實無諸病. 所

以下釋. 久離故無. 是諸衆生不知已下彰彼

凡夫外道衆生不知密語. 謂佛實病. 如言已

下廣顯病言是密非實類以類之. 先擧其類.

類有十一. 前之十句就佛彰密. 後一汎就餘

人顯密. 前十句中道如言者指斥之辭. 如佛

昔言故曰如言. 非是汝言. 若經本中有汝言

者宜須治故. 末後一句中云何爲密. 道理人

死身心俱滅. 而佛昔說修善之人死時心去.

不盡道理. 所以名密. 於中先擧昔時密言. 而

是心下辯實顯密 . 上來擧類. 下約顯病. 我今

言病亦復如是總約顯病. 如來密敎顧命文

殊別約顯病. 如來正覺實無病實等彰實無

病. 亦不畢竟入涅槃下擧佛不滅成前無病.

是大涅槃卽佛深定辯大涅槃成前不滅第

四段中先牒問辭. 虛空之性亦無起下明已

如空故無病相. 先喩後合第五段中辯明

經數:一七六四

經名:大般涅槃經義記卷第五

頁數:七二八

上	欄

如來德行窮滿諸過已盡超過餘人故無有病

於中有二. 第一汎擧三種病人. 二從迦葉有

五人下就前三中廣辯第二. 對之以顯如來

無病. 前三人者. 凡夫爲一. 二乘爲二. 菩薩爲

三. 先明凡夫. 世有三人其病難治總以標擧.

謗等列名. 如是三下顯難治相. 於中初法次

喩後合. 次明聲聞. 先喩後合. 下明菩薩. 先

喩次合. 門辯具相. 問曰. 此是何處菩薩. 下師

子中宣說是其六住菩薩. 如地持說. 種性初

住. 解行第二. 淨心第三. 行跡第四. 決定第

五. 畢竟第六. 此六是其定聚所攝. 故値善友

不値善友. 若得聞法若不聞法. 定得菩提. 若

復通論. 善趣亦是. 故爲怖畏利養諛諂□他

等事書寫是經自下第二廣就向前中品病

人別爲五門對之顯佛. 何故偏擧中品顯佛.

以其中品是小乘人. 小乘是其大乘家對. 擧

小彰大明大義顯. 所以偏擧. 於中初先總擧

五人於大有病. 非是如來據小羅漢□支無

病今對於大亦得有病. 何等已下別顯五人對

之顯佛. 先徵後辯辯初人中句別有六. 一

明其人斷結多少. 謂斷三結. 所謂身見戒取

及疑. 問曰. 經說須陀洹人所斷煩惱如四十

里水. 其餘在者如毛一□. 今以何故偏言斷

三. 此義如後迦葉中釋. 二明所得. 得須陀果

義如下解. 三明所離不墮三惡. 四明其人得

滅遠近. 人天七返得入涅槃. 七返是其十四

生死. 若通中陰二十八生便得入於小乘涅

槃. 五是名下結. 六明其人趣大遠近. 過八萬

劫得大菩提. 所謂得於性地菩提. 問曰. 菩提

中	欄

應在極果云何性地已名菩提. 釋言. 菩提有

通有局. 局在後際. 通該始終. 故大品中宣說

菩提有五種別. 所謂發心伏明出到及與無

上. 發心在於善趣位中. 伏心在於種性已上.

明在地上. 出到在於七地已去. 無上在佛. 故

種性上得名菩提第二人中先總標擧. 下

辯其相. 句別有五. 一明其人斷結多少. 斷前

三結加薄三毒. 二明所得. 得斯陀果. 此名住

薄. 亦曰頻來. 三得滅遠近. 欲界人天一往一

來便得涅槃. 四是名下結. 五趣大遠近第三

人中先總標擧. 下辯其相. 句亦有五. 一斷結

多少. 斷五下結. 三結如上. 加斷貪欲瞋□爲

五. 所斷身見戒取及疑. 准依成實. 具有兩義.

名爲下結. 一是人下凡夫所起. 二障下果故

名爲下. 唯障初果. 若依毘曇唯有一種. 人下

名下. 彼說三結唯凡起故. 非障下果名爲下

結. 彼說三結或障初果或障第二或障第三.

不唯障於須陀下果. 是故不得說障下果名

爲下結. 是義云何. 若次第人所斷三結障於

初果. 超越斯陀所斷三結障第二果. 超越那

含所斷三結障第三果. 是故不唯障於下果名

爲下結. 貪欲瞋□以界下故名爲下結. 二明

所得得那含果. 義如上釋. 餘三可知. 第四

人中先總標擧. 下辯其相. 句別有五. 一斷結

多少. 永斷三結. 餘處宣說斷五上結. 色無色

染癡慢掉戱是其五也. 二明所得. 得阿羅漢

是有爲果. 煩惱無餘入涅槃者是無爲果. 三

簡異緣覺. 假師得度. 不同□支獨一之行. 四

是名下結. 五趣大遠近. 問曰. 須陀斯陀那含

下	欄

此之三人向無學果時無多校. 何緣向大爾

許階降. 釋言. 此等進至無學然後向大. 所□

無多. 若彼三人不心無學徑向大者心有殘

結. 障道力强. 道行難成. 故有如此. 又須陀等

□生上界方至無學. 時亦不少. 故□多劫

第五人中先總標擧. □支有因道同羅漢. 故

不別論. 又此利根一入聖道至果方出. 中無

出理. 故不別說. 但明其果. 下辯其相. 句別有

六. 一斷結多少. 與羅漢同. 二明所得. 得□支

道是有爲果. □胡故語. 此日緣覺. 斷有二義.

一就所觀法門以釋. 此人觀察十二緣法. 從

緣得覺. 故名緣覺. 二就得道因緣以釋. 藉

現事緣而得覺悟. 故名緣覺. 煩惱無餘入涅

槃者得無爲果. 三眞是下簡別羅漢. □支獨

成不假師度. 如彼騏□單有一角. 故曰麒麟

獨一之行. 四是名下結. 五趣大遠近. 六是名

下簡異如來. 名有病行非如來也. 據終云非.

類前皆爾. 故略不論

涅槃義記卷第四

應永三年五月二日加修復拭老眼書補闕

字了

法師權大僧都賢寶(生年六十四)

涅槃義記卷第五

隋淨影寺沙門釋慧遠述

聖行品者. 上來第一顯行由序. 下正辯行. 行

別有三. 初盡十德明其隨緣造修之行. 二師

經數:一七六四

經名:大般涅槃經義記卷第四

頁數:七二九

上	欄

子一品明其捨相入證之行. 三後迦葉品明

其證實成果之行. 亦名證實起用之行. 隨緣

造修外國名爲准法修成分. 捨相入證外國

名爲離諸放逸入證分. 證實成宗外國名爲

慈光善巧住持分. 名雖別異. 其義不殊. 問曰.

何故前學法中菩提涅槃二因別說. 學行不

爾. 互從皆得. 但是明法理須委具故前別論.

依法成行行成不異故不別分. 隨緣行中五

行地前. 十德地上. 此云何知下說五行所成

之果□在地上. 判知五行在於地前. 下說十

德云非世法. 世間所無明是地上. 前明五行

答上云何近無道. 名後十德爲無上道. 云

何得近. 下辨上五行能成彼德故得近之. 於五

行中先辨聖行. 因以□品名聖行品. 此五行

中文別有五. 一總勸修習. 二別敎五行. 三總

結勸. 四迦葉領解. 五明此五行利益弘廣多

人同得. 前中初先勸學五行. 復有一行謂如

來下辨行所依依佛行法. 就勸學中先總勸

思. 思由敎起. 故言於是大涅槃經專思五行.

次列五名. 言聖行者就人彰名. 諸佛菩薩會

正名聖. 聖人所行故名聖行. 言梵行者隨義

立稱. 梵名爲淨. 淸淨之行名爲梵行. 言天行

者亦隨義名. 天有多義. 具如下說今取淨義.

淨天之行故名天行. 外國多名自淨名淨淨

他名梵. 此方名少. 通說爲淨. 猶如菩提末伽

外國別名. 此通名道. 亦如涅槃及與毘尼此

通名滅. 言病行者約對彰名. 行能治病故病

行. □兒行者就喩立稱. 行離諸過如彼□兒.

無所辨了名□兒行. 名義如是. 體相云何. 具

中	欄

論聖行門有無量. 成此但說戒定智惠以爲

聖行. 地持宣說空無相願滅盡正受以爲聖

住. 聖住猶是聖行義矣. 空無相願猶是惠行.

滅盡正受猶是定行. 具論梵行門亦無量. 今

此經中說七善法四無量心以爲梵行. 地持

唯說四無量心以爲梵住. 彼中梵住猶此梵

行. 天行一種此中不說. 指雜華經. 地持論中

宣說八禪以爲天住. 彼中天住猶此天行. 懺

悔前罪是其病行. 不起後過是□兒行. 五中

前三明攝善法. 後二離過. 一一廣釋備如後

文. 當修是五結勸修習. 上來五種正明行體.

復有一行謂如來行辨行所依. 謂依如來先

成之德修習趣入. 亦可五行是其敎行顯性

成行是如來行. 顯如來性以成行故. 所修五

行依彼以成. 故須辨之. 准下惠中嘆經似爾.

謂涅槃經就詮指實. 實德難彰故寄詮顯. 如

下文中諸行之後嘆經勝者. 當知顯此如來

行也. 此初段竟第二別敎文行之中盡此品

來敎修聖行. 梵行一品敎修梵行. □兒一品

敎□兒行. 天行一種玄指雜華. 病行一種一

向不論. 何者是乎. 有人釋言. 前品所論五種

之人有病行處是其病行. 彼是聲聞緣覺病

行. 何關菩薩. 又前所論雜病之行今此所敎

治病之行與前大別. 何得指前. 又前品中未

標五行. 以何義故豫說病行. 判無斯理. 若前

非是. 何者是乎. 梵行品末□王懺罪治病之

法應是病行. 故下文中世王殺父卽是心病.

身瘡增劇是其身病. 佛放慈光治其身病. 爲

說妙法除其心病. 治此兩病故名病行. 若彼

下	欄

懺罪非是病行應有所指. 不應直爾. 問曰. 若

彼是病行者. 何故在於梵行品說. 釋言. 一品

備論多法. 諸經同有. 不足可怪. 又問. 若彼兼

論病行. 何故偏名梵行品乎. 此例亦多. 如上

如來性品中具明多法. 題章偏名如來性品.

此亦似彼. 但經立品差別種種. 或有從知. 或

復就後. 或有據中. 或復當相. 非可一定. 問曰.

若彼是病行者. 何故文中不標不結. 釋言. 辨

義大例有二. 一當法直論須標須結. 第二寄

人寄事表法. 直爾擧人擧事便罷. 諸經多爾.

然下文中寄人表法. 寄彼世王懺悔滅除害

父之逆. 以顯菩薩懺悔滅除一切罪障以爲

病行. 不唯將彼世王懺悔害父之逆以爲菩

薩一切病行. 故無標結. 亦可彼文義有兩兼

懺悔滅罪是王病行. 爲救一切逆罪衆生兼

令多人發菩提心是王梵行. 以有兩兼. 是故

不得偏就一義標擧以結. 就聖行中初戒. 次

定. 後明智惠. 義次第故戒聖行中初問. 次

辨. 後結下釋. 云何菩薩所修聖行是初問也.

若彼下辨. 辨中有二. 第一明其因分所修. 卽

得住於初不動下果分所成. 因在地前. 果在

地上. 諸行齊爾因中有四. 一從師聞法. 二

因聞生信. 三因信起思. 四卽至下因思起修.

有人依下近友聞法思惟修行. 四義科分. 觀

其文勢似若不然. 如前所科. 別更是其一行

次第. 菩薩若從聲聞如來得聞是經是初段

也. 此乃菩薩傳佛敎法名曰聲聞. 非小乘人.

如法華說我等今者眞是聲聞以佛道聲令一

切聞. 此應似彼. 聞已生信是第二段. 信已應

經數:一七六四

經名:大般涅槃經義記卷第四

頁數:七三○

上	欄

下是第三段. 於中有三. 一思准正法棄捨家

業. 二復作念下觀行心出. 三作是下定意降

魔初中有二. 一思正法. 二我今下爲心彼

法捨世所有. 前中諸佛有無上道是其果法.

有大正法是其理法. 果依理成故須辨之. 大

衆正行是其因行. 亦名行法. 復有方等是其

敎法. 因由敎起所以須辨. 亦可諸佛有無上

道是其佛寶. 有大正法是其法寶. 大衆正行

是其僧寶. 此三所詮. 復有方等是其能詮. 第

二段中我今愛樂貪心大乘明已所心. 捨所

愛下彰已所棄第二段中句別有四. 一觀

在家多過. 道言迫□猶如牢獄明其有苦. 煩

惱由生彰其有惡. 二觀出家多益. 寬廣如空

□前初句明其有樂. 善法因增□向後句明

其有善. 三明在家於已無利. 不得盡壽淨修

梵行. 四我今應下正意心出第三段中初

明菩薩定意出家. 我今定當出家修道. 次明

降魔波旬生苦. 菩薩復當與我興諍. 後明菩

薩無心戰諍下起修中初修自行. 悉已施

下明利他行. 菩薩所行無出此故. 前自行中

先修戒行. 作是願下大誓自要. 前卽是其自

分之行. 後卽是其勝進之願. 前中有四. 一明

受戒. 二旣出家下明其持戒. 三戒有二種一

受世下重辨前受. 四戒有二種一性重下重

顯前持初受戒中直明出家受戒方便. 略

不彰受. 具論受相如律中說. 卽至僧坊是出

家處. 則如來等出家所依. 若見如來及佛弟

子正擧其人. 威儀具足諸根寂靜明身可敬.

心和滅障明心可重. 卽至已下正明出家. 第

中	欄

二持中初略. 次廣. 後總結之. 下明持益具五

支戒. 略中先明持戒之行. 旣出家已奉持禁

支愼重不爲. 威儀不缺護輕不作. 進止安詳

顯前威儀. 無所觸犯顯前奉戒. 乃至小下明

護戒心. 先法後喩. 此前略也. 廣中先擧色囊

之譬. 人喩菩薩. 色囊喩戒. 海喩生死. 羅刹喩

於諸煩惱心欲得破戒. 怪而不與喩持戒心.

所乞多少文中自合. 下約顯法. 菩薩護戒亦

復如是總合前喩. 如彼渡人總以喩帖. 菩薩

如是護戒時下別合前喩. 向前喩中階別有

五. 合中有六. 不取其數. 正取輕重等護爲義.

道言破戒令汝安隱得涅槃者假設爲言. 亦

可名彼之犯戒樂爲涅槃也. 上來廣竟. 持四

重禁及突吉羅等無別者總以結之. 下明持

益具五支戒. 先總標擧. 支謂支別. 下列其

名. 具足根本業淸淨者離其根本不善業道.

前後眷屬餘淸淨者離其業道前後方便. 非

諸惡覺覺淸淨者離八惡覺. 護持正念念淸

淨者修六念心助成戒行. □向阿□三菩提

者用戒心佛. 此等分別如雜心論

自下第三重辨前受. 先擧二數. 次列兩名. 隨

世言敎要期納法名受世戒. 證理離惡名得

正戒. 下辨其相. 得正法戒. 證理戒故. 終不爲

惡自下第四重辯前持. 先擧二數. 次列. 後

辨. 下明菩薩持輕等重. 就辨相中性重可知.

息世譏中先牒次辨. 辨中有四. 一不非法取.

二破壞成下不非法費. 三田宅下不非法畜.

四不觀象□馬□已下不非法行. 初二可知.

第三段中句別有八. 一不畜田宅種植等事.

二不畜象下不畜畜生. 三童男子下不畜奴

下	欄

婢. 四金銀下明其不畜諸寶貴物. 五一切穀

下不畜食具. 六所受衣下不畜長衣. 第七不

畜根子已下明其不畜五生種. 八不畜寶下

不畜種種□奢之具. 餘皆可知. 是名下結

持戒願中有十二句. 初一對境起願自暇.

其次六句對彼施主衣般服食臥具湯藥房舍

禮拜起願自誡. 後五就已眼等五根起願自

防上來自利. 下明利他. 於中初以戒善施

之. 以是因下願其得戒. 句別有十. 初之一句

願今護戒. 後之九句願令得戒. 止戒名淨. 作

戒稱善. 不缺不析顯前淨戒. 不犯性戒名不

缺戒. 遠離遮過名不折戒. 亦可離輕名不缺

戒. 不犯重過名不折戒. 折猶破也. 大乘戒等

顯前善戒. 種性已上名大乘戒. 初地已上名

不退戒. 二地已上名隨順戒. 八地已上名畢

竟戒. 佛地名具波羅蜜戒. 以果度故隨義論

之. 地地皆具上來明其因分所修. 下次明

其果分所成. 卽得住於初不動地總明所成

不動之義. 塵分有二. 一初不動在初地上. 二

後不動在八地上. 今修戒者得住初地. 簡後

不動是以言初. 下辯其相. 先列四門. 如須彌

下三番辯釋. 文顯可知上來廣辯. 是名聖

行總以結之. 云何下釋. 於中有三. 三一解聖

行. 先問後釋. 諸佛菩薩聖人行故名爲聖行.

二解聖人. 先問後釋. 釋有四義. 初之一義約

法解聖. 有聖法故名爲聖人. 常觀空等顯前

聖法. 後之三義約行解聖. 初約三學. 次約七

財. 後約七覺三以是義下就人結行. 准後定

惠此應嘆經. 文略無也

次明定行. 有人釋言. 四念惠性非是定行. 若